**К Р И Т Е Р И И**

**ЗА ТЕКУЩО ОЦЕНЯВАНЕ И ПОСТАВЯНЕ НА СРОЧНА /ГОДИШНА/ ОЦЕНКА ПО ОБЩА ТЕОРИЯ НА СЧЕТОВОДНАТА ОТЧЕТНОСТ /Учебна практика/- X клас**

Срочна и годишна оценка по счетоводните дисциплини се формира в зависимост от резултатите на ученика от:

* Практическо изпитване
* Устни изпитвания
* Работа в клас – участие, тетрадка, дискусии, отношение към предмета
* Домашна работа, в т.ч разработени доклади

Всеки ученик има право да подобри оценката си, като новата оценка не заменя наличната, а се добавя към другите оценки.

Домашната работа се проверява в началото на всеки час, когато е зададена такава. Ако ученикът не я е написал или е забравил тетрадката си, това се отбелязва като липсващо домашно и се отразява на оценката за домашна работа. Закъснели домашни работи не се приемат.

Тетрадките за работа в клас и за домашна работа се събират за проверка от учителя текущо, поне веднъж в срока без предупреждение.

При оценка на писмени теоретични и практически изпитвания се прилагат следните критерии:

 1. Характеризира отчетния обект

 2. Съставя и използва счетоводните документи

 3. Посочва и характеризира счетоводните сметки

 4. Открива, завежда и приключва счетоводни сметки

 5. Посочва счетоводните записвания (счетоводни статии)

 6. Съставя счетоводни записвания по посочени стопански операции, както и обратно- по зададени счетоводни записвания идентифицира протекли стопански операции

 7. Решава счетоводни казуси, като прилага изучените счетоводни методи

Скала за оценяване:

|  |  |
| --- | --- |
| % вярно съставени счетоводни статии/документи/счетоводни сметки | Оценка |
| от 31 % до 50 % | Среден (3.00) |
| от 51 % до 70 % | Добър (4.00) |
| от 71 % до 90 % | Много добър (5.00) |
| от 91 % до 100 % | Отличен (6.00) |

Оценката по ОТСО / УП/ има следното тълкуване:

**Оценка Слаб 2** – Ученикът не е овладял учебния материал; не умее да борави с терминологията; не може да представя умения и знания по предмета;

**Оценка Среден 3** - Ученикът е овладял терминологията; дефинира и назовава понятията и процесите, свързани с дейността на предприятието и ги прилага при решаване на счетоводни задачи;

**Оценка Добър 4** – Ученикът познава, разбира и характеризира специфичните особености на процесите, нормативната база, технологията и използваните документи; представя и прилага усвоените знания и умения при решаване на счетоводни задачи;

**Оценка Много добър 5** – Ученикът има солидни познания по предмета; логично, точно и последователно разсъждава по изучаваните процеси и явления; доказва с примери твърдения и становища; представя усвоените знания и умения и ги прилага при решаване на счетоводни задачи и казуси.

**Оценка Отличен 6** – Ученикът прави връзка между теорията и практиката; дава примери; прилага усвоените знания и умения като прави оценки и сравнения; анализира ситуации и процеси; прави изводи и заключения.